Diari Oficial de la Generalitat Valenciana


Sumari del DOGV 4516, del 06-06-2003 (2003/6556)

RESOLUCIÓ de 16 de maig de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme d'Alacant, de 4 de febrer de 2003, relatiu a la correcció d'error material en l'homologació global de les normes subsidiàries d'Algorfa i se n'ordena la publicació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4516

Data del DOGV
:   06-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6556


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 16 de maig de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme d'Alacant, de 4 de febrer de 2003, relatiu a la correcció d'error material en l'homologació global de les normes subsidiàries d'Algorfa i se n'ordena la publicació. [2003/X6556]
  
Havent esmenat les deficiències a què es referix l'Acord de la Comissió Territorial, de 4 de febrer de 2003, relatiu a la correcció d'error material en l'homologació global de les normes subsidiàries d'Algorfa, de conformitat amb la resolució del director general d'Urbanisme i Ordenació Territorial, de 16 de maig de 2003, per la qual s'ordena la publicació del referit acord, se'n procedix a la publicació:
  
?La Comissió Territorial d'Urbanisme, en la sessió realitzada el dia 4 de febrer del 2003, va adoptar entre altres l'acord següent:
  
?Exp. 01/03. Algorfa. Esmena d'error material en l'homologació global de les Normes Subsidiàries.
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer. L'esmena d'error material es va aprovar mitjançant acord del ple de l''Ajuntament del dia 7 de novembre de 2002.
  
Segon. La documentació està integrada per memòria informativa i justificativa i plànols d'informació i de correcció proposada.
  
Tercer. L'objecte de l'expedient, d'acord amb el document presentat, és corregir un error comés en la delimitació que es va realitzar en el document d'homologació global de les Normes Subsidiàries d'Algorfa quant als termes municipals, límit amb Rojales, i no es troba alterada la superfície del sector VII, a què afecta en la delimitació, ni tampoc les superfícies generals de la citada homologació.
  
L'única diferència superficial és, amb relació al sector VII, la diferència irrellevant entre els 305.100 m² previstos en el document d'homologació i els 305.139 m² en la documentació del dit sector presentada a tràmit.
  
Quart. Consta en l'expedient informe emés pel tècnic municipal de Rojales segons el qual la correcció realitzada no altera el que definix el Pla General de Rojales. No obstant això, no consta aprovació municipal de l'informe esmentat.
  
Consideracions tecnicojurídiques
  
Primera. La tramitació ha estat d'acord amb el que establix l'article 105.2 de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
  
No obstant això, el ple de l'Ajuntament de Rojales ha de ratificar l'informe del tècnic municipal.
  
Segona. La documentació s'estima, en línies generals, completa, en funció de les característiques del municipi i de l'objecte de la correcció, als efectes del compliment de l'article 27 de la LRAU.
  
No obstant això, ha de completar-se amb la documentació necessària per a la refosa amb el document vigent.
  
Tercera. Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, com arreplega l'article 40 de la LRAU. I això en concordança amb la Llei 30 /1992, de 26 de novembre, de Règim Jurídic de les Administracions Públiques i el Procediment Administratiu Comú, que determina que: ?...les administracions públiques podran rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes?.
  
Quarta. La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de planejament general de municipis de menys de 50.000 habitants, de conformitat amb el que disposa els arts. 55.1 i 39 de la LRAU, en relació amb els arts. 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de Novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
Aprovar definitivament la correcció d'error material de l'homologació global de les Normes Subsidiàries d'Algorfa i supeditar-ne la publicació, i en conseqüència l'eficàcia, fins que s'esmenen les observacions assenyalades en les consideracions tecnicojurídiques primera i segona.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació Territorial la facultat de comprovar que el citat acord es complix de forma correcta i verificat açò, ordenar la publicació de l'aprovació definitiva?.
  
Vist l'acord adoptat per la Comissió Territorial d'Urbanisme, en la sessió de 4 de febrer de 2003, pel qual es va aprovar definitivament l'expedient de referència, i supeditar-ne la publicació al compliment de certes condicions, així com l'informe tècnic favorable a la documentació presentada per l'Ajuntament d'Algorfa amb data 1 d'abril de 2003 que complix tots els punts del referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, d'acord el que disposa l'article 59, apartats 2 i 4 de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra el present acord, que no esgota la via administrativa, es podrà interposar recurs d'alçada davant de conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.